Lav et referat af nedenstående tekst:

Tekst:
Når regeringen klokken 13.30 afholder pressemøde, vil de præsentere en udvidelse af den delvise nedlukning, så den kommer til at gælde i yderligere 31 kommuner. Det erfarer TV 2. Den delvise nedlukning trådte onsdag i kraft i 38 kommuner, herunder Aarhus, Odense og 36 kommuner i hovedstadsområdet. Hjemmearbejde og hjemsendte børn Ifølge TV 2s oplysninger er det de samme restriktioner, der nu udvides. I de 38 kommuner gælder i dag blandt andet, at skoleelever fra 5. klasse og opefter er sendt hjem og skal undervises digital, og at restauranter, teatre, spillesteder, museer, biografer og biblioteker skal holde lukket. Restauranter kan dog servere takeaway. Offentlige arbejdsgivere er blevet opfordret til at hjemsende alle medarbejdere, der ikke varetager kritiske funktioner, og private arbejdsgivere opfordres også "kraftigt" til at hjemsende medarbejdere, hvis det er muligt. Det er fortsat uvist, præcis hvor mange og hvilke kommuner der vil blive underlagt de nye restriktioner, men ifølge TV 2s oplysninger vil det blive afgjort ud fra samme kriterier som ved nedlukningen af de 38 kommuner. Det er indtil videre bekræftet til henholdsvis Ritzau og TV 2, at borgmestre fra følgende kommuner er indkaldt til orientering klokken 12.30: Vejle Struer Odsherred Guldborgsund Sorø Næstved Holbæk Lolland Stevns Ringsted Middelfart Kalundborg Fredericia Aalborg De er ifølge TV 2s oplysninger udvalgt ud fra følgende kriterier: Kommuner og regioner med en syv dages incidens på 200 eller mere per 100.000 indbyggere. Positivprocent på to procent eller mere gennemsnitligt over syv dage.

Referat:
Aalborg er med på listen over de 31 kommuner, som bliver delvist nedlukket.